Tibuɣarin d yiwen n wansay i aɣ-d-ǧǧan lejdud; d yiwet n tewsit n tmedyezt taqbaylit tamensayt i yellan seg zik; d isefra i d-tettawi temɣart yessnen, i yesɛan tirmit; s ccna yezzuzunen deg tegnatin n lfuruḥ; ladɣa deg tmaɣriwin, mi ara qqnen lḥenni i yislan. S tbuɣarin ttcikkiren tislit, argaz-is, imɣaren-is d uxxam iɣer ara teddu. Wa d yiwen n umedya kan ɣef usbuɣer: • Awi-d afus-im; Afus-im yecbeḥ • Ad yeqqen lḥenni; Lwerd ma yefteḥ • M twenza n wureɣ; Yessawalen irrbeḥ • Axxam ad t-tkecmeḍ; Am yiṭij n ssbeḥ!